## Zakon o izmjenama i dopunama Zakona o spomen-području Jasenovac

### NN 22/2001 (21.3.2001.), Zakon o izmjenama i dopunama Zakona o spomen-području Jasenovac

# ZASTUPNIČKI DOM HRVATSKOGA SABORA

if !supportEmptyParas endif

393

Na teme­lju članka 89. Ustava Republike Hrvatske, donosim

## ODLUKU

### o proglaŠe­nju Zakona o izmjenama i dopunama Zakona o Spomen-podruČju Jasenovac

Proglašavam Zakon o izmjenama i dopunama Zakona o Spomen-području
Jasenovac, koji je donio Zastupnički dom Hrvat­skoga sabora na sjednici 8. ožujka
2001.

Klasa: 01-081-01-806/2
Zagreb, 14. ožujka 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O SPOMEN-PODRUČJU JASENOVAC

Članak 1.

U Zakonu o Spomen-području Jasenovac (»Narodne novine«, br. 15/90. i
28/90.) članak 1. mije­nja se i glasi:

»Radi očuva­nja trajne uspomene na žrtve fašističkog terora i borce
narodnooslobodilačkog rata stradale u drugom svjetskom ratu u koncentracijskim
logorima Jasenovac i Stara Gradiška, kao i radi očuva­nja tekovina antifašizma,
ovim Zakonom proglašava se Spomen-područje Jasenovac.«

Članak 2.

U članku 2. stavku 1. riječ: »Socijalističke« briše se.

Članak 3.

U članku 2. stavak 2. mije­nja se i glasi:

»Deta­ljne granice Spomen-područja Jasenovac utvrdit će se prostornim
planom područja posebnih obi­lježja.«

Članak 4.

Članak 3. mije­nja se i glasi:

»Zaštita, unapređiva­nje i uređe­nje Spomen-područja Jasenovac utvrđuje
se prostornim planom područja posebnih obi­lježja i Programom spomen-obi­lježava­nja.

Program iz stavka 1. ovoga članka donosi Hrvatski sabor.

Prijedlog programa spomen-obi­lježava­nja utvrđuje Savjet Spomen-područja
Jasenovac.«

Članak 5.

Članak 4. mije­nja se i glasi:

»Za ostvariva­nje Programa spomen-obi­lježava­nja sredstva se
osiguravaju u državnom proračunu, ovisno o potrebama i moguć­nostima, a mogu se
osigurati i iz drugih izvora.«

Članak 6.

Članak 5. mije­nja se i glasi:

»U ci­lju osigurava­nja politike zaštite, uređenja, korište­nja i prezentira­nja
Spomen-područja Jasenovac osniva se Savjet Spomen-područja Jasenovac (u da­lj­njem
tekstu: Savjet).

Savjet ima devet članova koji se imenuju na četiri godine.

Po jednoga člana kao svoje­ga predstavnika u Savjet imenuje Hrvatski
sabor, Ministarstvo kulture, Općina Jasenovac, preživjeli logoraši, Savez
antifašističkih boraca Hrvatske, romska, srpska i židovska nacionalna ma­njina,
a ravnate­lj Javne ustanove Spomen-područja Jasenovac po položaju je član
Savjeta.

Način rada i odlučiva­nja Savjeta uređuje se poslovnikom.

Stručne i administrativne poslove za Savjet obav­lja Javna ustanova
Spomen-područja Jasenovac.«

Članak
7.

Članak 6. mije­nja se i
glasi:

»Savjet:

– utvrđuje Prijedlog programa
spomen-obi­lježava­nja,

– predlaže programe tekuće i
više­godiš­nje aktivnosti na zaš­titi, korište­nju, prezentira­nju i održava­nju
Spomen-područja Jasenovac,

– predlaže programe
znanstveno-istraživačke aktivnosti na proučava­nju događaja vezanih za bivše
koncentracijske logore Jasenovac i Stara Gradiška,

– predlaže izdavačke programe
u odnosu na povijest Spomen-područja Jasenovac,

– daje miš­lje­nje za izdavačke,
filmske i druge projekte vezane uz djelatnost Spomen-područja i na ­njihovo
javno prikaziva­nje,

– predlaže nadležnim tijelima
predračun sredstava potrebnih za realizaciju godiš­njih programa aktivnosti
Spomen-područja Jasenovac,

– prati izvrše­nje utvrđenih
tekućih i više­godiš­njih programa i planova aktivnosti i realizaciju predračuna
osiguranih sredstava,

– donosi poslovnik o svom
radu,

– obav­lja i druge poslove
propisane zakonom.«

Članak
8.

Članak 7. mije­nja se i
glasi:

»Spomen-područjem Jasenovac
uprav­lja »Javna ustanova Spomen-područje Jasenovac« (u da­lj­njem tekstu Javna
ustanova).

Sjedište Javne ustanove je u
Jasenovcu.

Javna ustanova obav­lja svoju
djelatnost sukladno Zakonu o ustanovama i Zakonu o muzejima, a osobito:

– sakup­lja, čuva, stručno
obrađuje, istražuje te prezentira muzejsku i drugu građu vezanu uz Spomen-područje
Jasenovac,

– organizira akcije i
manifestacije kojima se, evocirajući strahote fašističkoga zločina, ostvaruju
odgojni i obrazovni učinci;

– organizira poslove vezane
uz rekonstrukciju i adaptaciju postojećih autentičnih logorskih objekata i ­njihovo
oprema­nje;

– te obav­lja i druge poslove
radi izvršava­nja programa i zadaća sukladno odredbama ovoga Zakona.«

Članak 9.

Iza članka 7. dodaju se članci
7.a i 7.b koji glase:

»Članak 7.a

Javnom ustanovom uprav­lja
upravno vijeće.

Upravno vijeće ima pet članova.

Predsjednika i tri člana
Upravnoga vijeća imenuje ministar kulture, od kojih jednog na prijedlog
ministra zaštite okoliša i prostornog uređe­nja, a jednoga člana biraju stručni
djelatnici Javne ustanove na način propisan statutom.

Mandat članova Upravnoga vijeća
je četiri godine.

Članak
7.b

Ravnate­lj je vodite­lj Javne
ustanove.

Ravnate­lja imenuje i razrješava
ministar kulture.

Ravnate­lj se imenuje na
vrijeme od četiri godine, a natječaj za imenova­nje raspisuje i provodi upravno
vijeće na način propisan zakonom i statutom.«

Članak 10.

Članak 8. mije­nja se i glasi:

»Statut Javne ustanove donosi Upravno vijeće uz suglasnost Ministarstva
kulture.«

Članak 11.

Članak 9. mije­nja se i glasi:

»Nadzor nad zakonitošću rada i stručni nadzor nad radom Javne ustanove
provodi Ministarstvo kulture.«

Članak 12.

Članak 10. mije­nja se i glasi:

»Sredstva za rad Javne ustanove i za ostvariva­nje zadataka iz članka 7.
ovoga Zakona osiguravaju se u državnom proračunu, a na osnovi godiš­njih
programa redovne djelatnosti, te iz vlastitih prihoda i iz drugih izvora.«

Članak 13.

Članak 11. mije­nja se i glasi:

»Čuva­nje, zaštita, održava­nje i prezentira­nje Spomen-područ­ja
Jasenovac provodi se sukladno propisima o zaštiti i očuva­nju kulturnih dobara,
muzejskoj djelatnosti, zaštiti arhivske građe i arhivima i o zaštiti prirode,
ukoliko ovim Zakonom nije drukčije određeno.«

Članak 14.

Članci 12., 13. i 14. brišu se.

Članak 15.

Javna ustanova pravni je s­ljednik javne ustanove Spomen-područja
Jasenovac upisane u Trgovački re­gistar Trgovačkog suda u Zagrebu, a koja je
pravni s­ljednik radne organizacije Spomen-područja Jasenovac osnovane odlukom
o osniva­nju iz 1968. godine.

Članak 16.

Ministar kulture imenovat će predsjednika i tri člana Upravnog vijeća
Javne ustanove u roku od mjesec dana od stupa­nja na snagu ovoga Zakona.

Javna ustanova dužna je uskladiti svoj statut, ustroj i način rada s
odredbama ovoga Zakona u roku od tri mjeseca od dana ­nje­gova stupa­nja na
snagu.

Osoba zatečena na dužnosti ravnate­lja danom stupa­nja na snagu ovoga
Zakona nastav­lja obav­ljati dužnost kao privremeni ravnate­lj, a Upravno vijeće
će raspisati natječaj za ravnate­lja Javne ustanove u roku od mjesec dana od
dana donoše­nja Statuta.

Članak 17.

Savjet će se konstituirati u roku od dva mjeseca od dana stupa­nja na
snagu ovoga Zakona.

Članak 18.

Ovaj Zakon stupa na snagu osmoga dana od dana objave u »Narodnim
novinama«.

Klasa: 611-05/00-01/01
Zagreb, 8. ožujka 2001.

ZASTUPNIČKI DOM HRVATSKOGA SABORA

Predsjednik
Zastupničkog doma Hrvatskoga sabora **Zlatko Tomčić,** v. r.

if !supportEmptyParas endif

Zakon, NN 22/2001-393